Document ID: /roh_data/filtered/fineweb-2-filterrobots_roh.jsonl.gz/24321

Gia dapi plirs onns datti problems severs en la Siria. Adina puspè demonstrescha ina part dal pievel dal pajais african sur emnas encunter la regenza. I ha gia dà millis morts e nagin fa insatge encunter la violenza da la regenza da la Siria envers l'agen pievel. Ma pertge na fa nagin insatge encunter? Il Minisguard orientescha davart ils conflics en la Siria.
Sut controlla
Il pievel da la Siria sto avair tema da lur president Assad. Tut tgi ch'è encunter el vegn mess en praschun ubain perfin mazzà. Il plan da pasch da l'ONU, l'Organisaziun da las Naziuns Unidas, duai garantir pasch en la Siria. Perquai visitan observaturs da l'ONU la Siria e discurran cun la glieud. Vinavant ha l'ONU introducì sancziuns encunter la Siria. Muntan sancziuns ch’ils abitants da la Siria ston anc endirar dapli?
La Siria na vegn betg a paus
Cun demonstraziuns pretenda il pievel ch’il president Assad sa retiria. Sco president da la Siria e schef da l’armada fa el perfin guerra cunter il agen pievel, il pievel ch’è encunter el. Tenor il plan da l’ONU na dastga Assad betg pli trametter l’armada cunter il agen pievel. Ma, sa tegna el vidlonder?
Il rapport da l'Organisaziun da las Naziuns Unidas demussa cler. En la guerra da la Siria è vegnì cumbattì cun armas chemicas.
Il president da la Siria, Baschar al Assad, duai laschar entrar experts en il pajais e laschar destruir tut las armas chemicas. Quai tuna bain n'è dentant betg simpel.